4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์

บริษัทฯ ประกอบธุรกิจผลิตและจัดจำหน่ายผลิตภัณฑ์อีเล็คโทรนิคส์
โดยผลิตภายใต้เครื่องหมายการค้าของลูกค้าในรูปแบบของ Original Equipment
Manufacturing (OEM) ซึ่งผลิตภัณฑ์ต่าง ๆ ส่วนใหญ่จะได้รับการวิจัยและออกแบบจากลูกค้า
โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า
และผลิตภายใต้เครื่องหมายการค้าของลูกค้า สำหรับในรูปแบบของ Original Design
Manufacturing (ODM)
ซึ่งผลิตภัณฑ์ที่ผลิตให้กับลูกค้านั้นจะเป็นการวิจัยและออกแบบเองโดยบริษัทฯ ทั้งนี้การผลิตทั้ง 2
ในรูปแบบไม่ว่าจะเป็นแบบ OEM หรือ ODM นั้นสามารถเรียกรวมกันได้คือ Electronic
Manufacturing Services (EMS)
ซึ่งเป็นการผลิตสินค้าให้กับลูกค้าภายใต้เครื่องหมายการค้าของลูกค้า บริษัทฯ
เน้นให้มีการควบคุมการผลิตอย่างใกล้ชิดทุกขั้นตอนทำให้การผลิตมีความแม่นยำสูง
ผลิตภัณฑ์ของบริษัทฯ สามารถแบ่งออกได้ 3 กลุ่มคือ กลุ่มอุปกรณ์คอมพิวเตอร์
กลุ่มอุปกรณ์โทรคมนาคมและกลุ่มอุปกรณ์อื่น โดยมีรายละเอียดดังนี้

4.1.1 กลุ่มอุปกรณ์ประกอบคอมพิวเตอร์

ผลิตภัณฑ์ในกลุ่มอุปกรณ์คอมพิวเตอร์ ได้แก่ เครื่องพิมพ์เอกสาร (Printer), เครื่องพิมพ์เอกสาร
Multi function, แผงวงจรสำหรับ Hard Disk, แผงวงจร PC สำหรับ External Hard
Disk Drive , แผงวงจรสำหรับกล้องดิจิตอล เป็นต้น
ซึ่งผลิตให้กับลูกค้าภายใต้เครื่องหมายการค้าต่าง ๆ เช่น

(1) เครื่องพิมพ์เอกสารระบบพ่นหมึก (Ink-Jet Printer)

เป็นเครื่องพิมพ์ที่ทำงานตามคำสั่งของคอมพิวเตอร์ 
โดยวิธีการพ่นหมึกโดยตรงลงบนกระดาษโดยหัวพิมพ์ จะ บรรจุหมึกเป็นแบบ  Ink Cartridge
การพ่นหมึกออกมานี้มีอยู่ 2 แบบ คือ แบบใช้ความร้อน (heating/cooling (thermal)
inkjet method) และแบบ mechanical method
การพิมพ์ระบบอิงค์เจ็ตในปัจจุบันได้คุณภาพที่ดีมากทั้งนี้ขึ้นอยุ่กับคุณภาพของกระดาษ ที่นำมาใช้พิมพ์
เนื่องจากหมึกพิมพ์จำเป็นต้องการกระดาษที่ซึมซับหมึกได้ง่ายและรวดเร็ว 
ไม่เช่นนั้นจะให้เลอะได้ง่าย

(2) เครื่องพิมพ์เอกสาร Multi function

นอกจากการการพิมพ์งานซึ่งถือเป็นคุณสมบัติพื้นฐานของเครื่องพิมพ์หรือเครื่องพริ้นเตอร์โดยทั่วไปแล้ว
เครื่องพิมพ์เอกสารแบบ Multi function ยังมีฟังก์ชั่นอื่น ๆ อีกด้วย เช่น
การเป็นเครื่องสแกนเนอร์ เครื่องถ่ายเอกสาร รวมถึงเครื่องโทรสาร (Fax) ในตัวด้วย
ซึ่งเครื่องพิมพ์ประเภทนี้มีข้อดีคือ นอกจากการพิมพ์งานแล้ว ยังสามารถใช้งานอเนกประสงค์ ทั่ว ๆ
ไปได้ คุณสมบัติของการพิมพ์บนเครื่องมัลติฟังก์ชั่นนี้มีให้เลือกทั้งแบบที่เป็นอิงค์เจ็ตหรือแบบเลเซอร์
ซึ่งแต่ละแบบนั้นก็จะมีวัตถุประสงค์ในการใช้งานที่แตกต่างกันออกไป เช่น
หากผู้ใช้ต้องการสีสันของผลงานที่พิมพ์ออกมางดงาม คมชัด เครื่องพิมพ์มัลติฟังก์ชั่นแบบอิงค์เจ็ต
อาจเหมาะสมกว่าแบบเลเซอร์ แต่อาจจะมีความเร็วในการพิมพ์ช้ากว่าแบบเลเซอร์
ซึ่งตรงตามคุณสมบัติของเครื่องพิมพ์แบบอิงค์เจ็ตนั่นเอง ส่วนถ้าหากเป็นแบบเลเซอร์นั้น
ก็อาจจะมีข้อดีที่แตกต่างกัน คือ ความเร็วในการพิมพ์งานที่เหนือกว่าแบบอิงค์เจ็ต
แต่ส่วนที่ขาดไปก็คือ สีสันของผลงานเหล่านั้น
ซึ่งหากจะเลือกข้อดีของเครื่องพิมพ์มัลติฟังก์ชั่นประเภทไหน
ต้องพิจารณาตามงานและวัตถุประสงค์ที่จะนำไปใช้เป็นสำคัญ เครื่องพิมพ์แบบมัลติฟังก์ชั่นนี้
เหมาะสำหรับงานในออฟฟิศขนาดเล็ก โดยมีรูปแบบในการเลือกใช้งานแยกออกเป็น 2
ประเภทด้วยกันคือ

-   เป็นมัลติฟังก์ชั่นที่รวมความสามารถของแฟกซ์และพริ้นเตอร์เข้าด้วยกันและมีสแกนเนอร์ประกอบอยู่ในตัวเครื่องพิมพ์ด้วย
    แต่ลักษณะของสแกนเนอร์เป็นแบบฟีดอิน คือ การป้อนกระดาษจากทางด้านบนของตัวเครื่อง
    สามารถสแกนเอกสารได้เฉพาะแบบกระดาษแผ่นเดียว
    ซึ่งกระดาษที่นำไปสแกนกำหนดให้ใช้ขนาด A4 เท่านั้น

-   เป็นแบบที่รวมเอาความสามารถของเครื่องพิมพ์หรือพริ้นเตอร์และสแกนเนอร์อยู่ในตัวเดียวกันและเป็นเครื่องถ่ายเอกสารไปด้วยในตัวซึ่งลักษณะของมัลติฟังก์ชั่นพริ้นเตอร์ในรูปแบบนี้กำลังได้รับความนิยมอย่างมากในปัจจุบันโดยมีข้อดีคือมีลักษณะที่โดดเด่นและมีคุณสมบัติที่เหมาะแก่การใช้งานที่เหนือกว่าและเหมาะสมกว่าโดยเฉพาะเรื่องของความอเนกประสงค์ในสำนักงานขนาดเล็กที่ต้องการใช้เครืองถ่ายเอกสารไปด้วยในตัว

(3) แผงวงจรสำหรับ Hard Disk

แผงวงจรอีเล็คโทรนิคส์ Printed Circuit Board Assembly (PCBA)
เป็นแผงวงจรที่สร้างขึ้นเพื่อควบคุมการทำงานของระบบอีเล็คโทรนิคส์สำหรับ Hard Disk
โดยบริษัทฯ ได้ใช้เทคโนโลยี SMT (Surface Mount Technology)
เข้ามาใช้ในกระบวนการผลิต PCBA ซึ่งแผงวงจรสำหรับ Hard Disk
นี้เป็นสินค้าประเภทกึ่งสำเร็จรูปที่บริษัทฯได้ผลิตให้กับลูกค้าเพื่อให้ลูกค้านำเข้าไปประกอบในผลิตภัณฑ์
Hard Disk ต่อไป

(4) แผงวงจรสำหรับกล้องดิจิตอล

แผงวงจรอีเล็คโทรนิคส์ Printed Circuit Board Assembly (PCBA)
สำหรับกล้องถ่ายรูประบบดิจิตอล
เป็นแผงวงจรอีเล็คโทรนิคส์ที่ใช้ควบคุมระบบการทำงานของกล้องดิจิตอล
โดยลักษณะโครงสร้างจะแตกต่างกับ แผงวงจรสำหรับ Hard Disk แต่จะใช้เทคโนโลยี SMT
ในการผลิตเช่นเดียวกัน

+--------+---------------------------------+---------------------------+
| ลำดับที่  | ประเภทและรายละเอียด              | ผลิตให้ภายใต้                |
|        |                                 |                           |
|        | ของผลิตภัณฑ์ที่ผลิต                   | เครื่องหมายการค้า            |
+--------+---------------------------------+---------------------------+
| 1      | เครื่องพิมพ์เอกสารระบบพ่นหมึก         | -   Hewlett Packard (HP)  |
|        | (Ink-Jet Printer)               |                           |
+--------+---------------------------------+---------------------------+
| 2      | เครื่องพิมพ์เอกสาร Multi function   | -   Hewlett Packard (HP)  |
+--------+---------------------------------+---------------------------+
| 3      | แผงวงจรสำหรับ Hard Disk          | -   Western Digital,      |
|        |                                 |     Seagate               |
+--------+---------------------------------+---------------------------+
| 4      | แผงวงจรสำหรับกล้องดิจิตอล           | -   Nikon                 |
+--------+---------------------------------+---------------------------+

4.1.2 กลุ่มอุปกรณ์โทรคมนาคม

ผลิตภัณฑ์ในกลุ่มอุปกรณ์โทรคมนาคม ได้แก่

(1) โทรศัพท์ไร้สาย

เป็นโทรศัพท์ที่ใช้ในบ้านและสำนักงานโดยแบ่งออกเป็นอีก 2 แบบ คือ แบบ 40 MHz
ซึ่งเป็นโทรศัพท์ที่ได้รับความนิยมในประเทศแถบเอเซีย และแบบ 2.4 GHz
เป็นเครื่องที่ส่งสัญญาณระยะไกลและชัดเจนได้รับความนิยมในประเภทแถบยุโรป

(2) โทรศัพท์เคลื่อนที่ (Mobile Phone)

โดยบริษัทได้ผลิตโทรศัพท์เคลื่อนที่ระบบต่าง ๆ เช่น

-   ระบบ GSM (Global System for Mobile Communication) เป็นระบบดิจิตอล
    ซึ่งมีสัญญาณเสียงและส่งข้อมูลความเร็วต่ำ โดยจะส่งผ่านช่องสัญญาณธรรมดา

-   ระบบ CDMA (Code Division Multiple Access) เป็นระบบดิจิตอล
    ซึ่งมีช่องสัญญาณที่กว้างกว่าระบบทั่วไป ช่วยทำให้การสื่อสารมีความชัดเจนและเสียงรบกวนน้อย

-   ระบบ 2.5G (2.5 Gernaration) ซึ่งเป็นระบบที่กำลังจะพัฒนาสู่ระบบ 3G

(3) เครื่องรับสัญญาณดาวเทียม (Integrated Receiver Decoder : “IRD”)

  เป็นเครื่องที่ใช้สำหรับแปลงสัญญาณเป็นสัญญาณภาพและเสียง
  สามารถนำไปใช้งานได้กับระบบจานดาวเทียม และสายเคเบิล

(4) อุปกรณ์สื่อสารอื่น ๆ

  โดยเป็นอุปกรณ์นอกเหนือจากข้างต้น เช่น อุปกรณ์ต่อพ่วงหูฟังโทรศัพท์เคลื่อนที่แบบไร้สาย
  (Bluetooth headset) เป็นต้น

ทั้งนี้ผลิตภัณฑ์ในกลุ่มอุปกรณ์โทรคมนาคมที่ผลิตให้กับลูกค้าภายใต้เครื่องหมายการค้าต่าง ๆ เช่น

+--------+--------------------------------------+----------------------+
| ลำดับที่  | ประเภทและรายละเอียด                   | ผลิตให้ภายใต้           |
|        |                                      |                      |
|        | ของผลิตภัณฑ์ที่ผลิต                        | เครื่องหมายการค้า/บริษัท  |
+--------+--------------------------------------+----------------------+
| 1      | โทรศัพท์ไร้สาย                          | -   Panasonics       |
+--------+--------------------------------------+----------------------+
| 2      | โทรศัพท์เคลื่อนที่ระบบ 2.5G และ CDMA       | -   บริษัท             |
|        |                                      | เทเลคอมในประเทศอินเดีย |
|        |                                      |     และ จีน           |
+--------+--------------------------------------+----------------------+
| 3      | เครื่องรับสัญญาณดาวเทียม (Set Top Box)    | -   ADB              |
+--------+--------------------------------------+----------------------+
| 4      | Bluetooth headset                    | -   Motorola         |
+--------+--------------------------------------+----------------------+

จากการเติบโตของกลุ่มอุปกรณ์โทรคมนาคมที่มีอัตราการเติบโตที่สูงและต่อเนื่อง บริษัทฯ
จึงมุ่งเน้นที่จะเพิ่มปริมาณการผลิตสินค้าในกลุ่มอุปกรณ์โทรคมนาคม คือ เครื่องรับสัญญาณดาวเทียม
(Set Top Box)โทรศัพท์เคลื่อนที่ระบบ CDMA และ 2.5G รวมถึงหูฟังโทรศัพท์เคลื่อนที่แบบไร้สาย
(Bluetooth headset) เพื่อรองรับการเติบโตของตลาด โดยยังเน้นการผลิตที่มีคุณภาพ
การควบคุมต้นทุนในการผลิต และการจัดส่งที่ตรงต่อเวลา รวมทั้งการบริการที่เป็นเลิศอีกด้วย
เพื่อสร้างความแตกต่างกับคู่แข่งขันที่อยู่ในอุตสาหกรรมเดียวกัน

4.1.3 กลุ่มอุปกรณ์อื่นๆ

ผลิตภัณฑ์ในกลุ่มนี้ได้แก่ เครื่องโทรสาร (Facsimile)

เครื่องโทรสารที่บริษัทฯ คือ เครื่องโทรสารระบบพ่นหมึก (Ink-Jet)
เป็นระบบใช้น้ำหมึกในการพิมพ์ โดยใช้กับกระดาษขนาด A4 แบบธรรมดาทั่วไป
ทั้งนี้การผลิตเครื่องโทรสารในปัจจุบันจะเน้นเพิ่ม function
การใช้งานให้สามารถทำงานได้อเนกประสงค์มากขึ้น

ทั้งนี้ผลิตภัณฑ์ในกลุ่มอุปกรณ์สำนักงานที่ผลิตให้กับลูกค้าภายใต้เครื่องหมายการค้าต่าง ๆ เช่น

+-------+---------------------------------+---------------------------+
| ลำดับที่ | ประเภทและรายละเอียด              | ผลิตให้ภายใต้                |
|       |                                 |                           |
|       | ของผลิตภัณฑ์ที่ผลิต                   | เครื่องหมายการค้า            |
+-------+---------------------------------+---------------------------+
| 1     | เครื่องโทรสารระบบพ่นหมึก (Ink-Jet)  | -   Olivetti              |
+-------+---------------------------------+---------------------------+

สิทธิประโยชน์ด้านการส่งเสริมการลงทุน

บริษัทฯ ได้รับสิทธิและประโยชน์จากคณะกรรมการส่งเสริมการลงทุน จำนวน 9 ฉบับ ได้แก่ (1)
เลขที่ 1573/2540 ได้รับวันที่ 13 สิงหาคม 2540 (2) เลขที่ 1206/2543 ได้รับวันที่ 5
มกราคม 2543 (3) เลขที่ 1629/2543 ได้รับวันที่ 16 สิงหาคม 2543 (4) เลขที่
2024(4)/2547 ได้รับเมื่อวันที่ 6 ตุลาคม 2547 (5) เลขที่ 2079(2)/2547 ได้รับเมื่อวันที่ 31
ธันวาคม 2547 และ (6) เลขที่ 1161(2)/2549 ได้รับเมื่อวันที่ 23 กรกฎาคม 2549 (7)
เลขที่ 1309 (2)/2550 ได้รับส่งเสริมเมื่อวันที่ 4 มิถุนายน 2550 และ (8) เลขที่
1992(2)/2551 ได้รับเมื่อวันที่ 24 ตุลาคม 2550 และ (9) เลขที่ 2231(2)/2551
ได้รับเมื่อวันที่ 2 มกราคม 2552 โดยมีสาระสำคัญของบัตรส่งเสริม เป็นดังนี้

[TABLE]

4.2 การตลาดและภาวะการแข่งขัน

4.2.1 การตลาด

กลยุทธ์การแข่งขัน

(1) ด้านผลิตภัณฑ์

บริษัทฯ ให้ความสำคัญอย่างมากในกลยุทธ์ด้านผลิตภัณฑ์
โดยมุ่งความเป็นเลิศทางด้านคุณภาพของผลิตภัณฑ์
โดยมีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เช่นการตรวจสอบคุณภาพของวัตถุดิบโดยทำการสุ่มตรวจตามอัตราส่วนของวัตถุดิบที่ได้รับ,
การนำชิ้นส่วนต่าง ๆ มาทำการประกอบ, การเข้าสู่สายการผลิตหลัก (Main Assembly),
การตรวจสอบโครงสร้างภายนอกของสินค้าที่ผลิตทุกเครื่อง (IPQC)
และการสุ่มตรวจระบบการทำงานของสินค้าก่อนเข้าสู่กระบวนการบรรจุภัณฑ์ เป็นต้น
เพื่อทำให้ผลิตภัณฑ์ของบริษัทฯ ได้รับความไว้วางใจและมั่นใจในคุณภาพ
ประกอบกับการยอมรับจากลูกค้าอีกด้วย

ทั้งนี้บริษัทฯ มีระบบการจัดการและควบคุมคุณภาพของสินค้าที่ดี (Total Quality Management :
TQM) เพื่อให้สินค้าที่ผลิตมีคุณภาพมาตรฐานที่สูงและสม่ำเสมอ และบริษัทฯ
ยังมีสายการผลิตที่ยืดหยุ่นสามารถรองรับผลิตภัณฑ์ได้หลากหลายประเภท
รวมทั้งยังการวิจัยและพัฒนาเพื่อปรับปรุงเทคโนโลยีในการผลิตอยู่อย่างสม่ำเสมอ
เพื่อสร้างความแตกต่างกับคู่แข่งขันและสามารถตอบสนองความพึงพอใจแก่ลูกค้าได้อย่างสูงสุด

อีกทั้งบริษัทฯ ยังได้รับการรับรองคุณภาพและรางวัลต่าง ๆ ทำให้ลูกค้ามั่นใจในผลิตภัณฑ์ที่บริษัทฯ
ผลิตมากยิ่งขึ้น โดยมีรายละเอียดดังนี้

การรับรองคุณภาพ

-   การรับรองคุณภาพตามมาตรฐานสากล จาก British Approvals Board of
    Telecommunication (BABT)

-   มอก. จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

-   ISO9001 Version 2000 จาก AFAQ & Bestcert (Thailand) Co.,Ltd.

-   ISO14001 Version 1996 จาก AFAQ & Bestcert (Thailand) Co.,Ltd.

-   QS9000 จาก AFAQ & Bestcert (Thailand) Co.,Ltd.

-   การรับรองความสามารถห้องปฏิบัติการทดสอบตามข้อกำหนดของ มอก.17025:2543
    (ISO/IEC 17025:1999) จากสำนักงานมาตรฐานผลิตภัณฑ์อุตสาหกรรม

รางวัลต่าง ๆ ที่ได้รับ

-   Supplier Excellent Award ปี 2541 จาก Texas Instruments
    ประเทศสหรัฐอเมริกา

-   Prime Minister Quality Award ปี 2541 จากสำนักนายกรัฐมนตรี

-   The HP Asian Excellent Supplier Award ปี 2543 จาก Hewlett Packard

-   The Supplier Excellent ปี 2543 จาก Advance Digital Broadcast

(2) ต้นทุนผลิตภัณฑ์

บริษัทฯ มีการบริหารต้นทุนผลิตภัณฑ์รวมทั้งมีการวิจัยและพัฒนา
ที่มุ่งเน้นในการเป็นผู้นำทางต้นทุนโดยมีต้นทุนผลิตภัณฑ์ที่ต่ำ เพื่อตอบสนองต่อความต้องการของลูกค้า
เนื่องจากการผลิตส่วนใหญ่จะเป็นการผลิตให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services : EMS)
ดังนั้นการสร้างความแตกต่างกับคู่แข่งขันในอุตสาหกรรมผลิตภัณฑ์อีเล็คโทรนิคส์แบบ EMS
กลยุทธ์ทางด้านราคาขายจึงเป็นกลยุทธ์ที่สำคัญในอุตสาหกรรมนี้
ดังนั้นการมีต้นทุนที่ต่ำจึงมีความจำเป็นอย่างยิ่ง และช่วยส่งเสริมให้บริษัทฯ
มียอดขายที่เพิ่มขึ้นและป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย นอกจากนี้บริษัทฯ
มีการพัฒนาสายการผลิตให้สามารถรักษาระดับต้นทุนอย่างสม่ำเสมอ
และปรับปรุงการทำงานและเครื่องจักรให้มีประสิทธิภาพอยู่เสมอเพื่อทำให้มีการสูญเสียน้อยที่สุด
(Lean Manufacturing) ทั้งนี้บริษัทฯ
ยังมีเป้าหมายที่จะใช้ประโยชน์จากเครื่องจักรให้ได้มากที่สุด ประกอบกับบริษัทฯ
เป็นผู้ผลิตรายใหญ่และมีความสัมพันธ์อันดีกับผู้จำหน่ายวัตถุดิบส่งผลให้ราคาต้นทุนวัตถุดิบต่ำอีกด้วย

(3) การกำหนดราคาผลิตภัณฑ์

บริษัทฯ มีนโยบายในการกำหนดราคาผลิตภัณฑ์ให้สอดคล้องกับราคาตลาด
อยู่ในระดับราคาที่สามารถแข่งขันได้ โดยคำนึงถึง คุณภาพสินค้า ต้นทุนการผลิต เช่น ราคาวัตถุดิบ
ค่าแรงงาน อัตราแลกเปลี่ยน และค่าขนส่ง เป็นต้น
ทั้งนี้โดยปกติในธุรกิจการผลิตสินค้าอีเล็คโทรนิคส์ให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services: EMS)
นั้นระดับราคาเบื้องต้นจะถูกกำหนดโดยลูกค้าก่อน ซึ่งบริษัทฯ
จะนำมาพิจารณาในการกำหนดราคาผลิตภัณฑ์ของบริษัทฯ ด้วย
อย่างไรก็ตามกลยุทธ์ด้านราคาเป็นส่วนหนึ่งที่บริษัทฯ
ให้ความสำคัญอย่างมากเพื่อใช้สร้างความแตกต่างจากคู่แข่งขัน
และเพื่อป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย

(4) การบริการและการจัดส่งผลิตภัณฑ์ที่ตรงต่อเวลา

จากกลยุทธ์ต่าง ๆ ข้างต้นแล้ว บริษัทฯ
ยังให้ความสำคัญต่อการบริการและการส่งมอบผลิตภัณฑ์ที่ตรงต่อเวลาอย่างมาก
โดยการบริหารจัดการ Logistics ที่ดี และเน้นการให้บริการทั้งก่อนและหลังการขาย เช่น
การให้ความร่วมมือกันระหว่างบริษัทกับลูกค้าเกี่ยวกับเทคโนโลยีของตัวผลิตภัณฑ์
(Co-Technology) และการให้ความร่วมมือกับลูกค้าเกี่ยวกับการออกแบบผลิตภัณฑ์ (Co-Design)
เป็นต้น ซึ่งเป็นการสร้างภาพพจน์ ความน่าเชื่อถือ และความสัมพันธ์ที่ดีต่อลูกค้าอีกด้วย

คู่แข่ง

บริษัทที่จะมองได้ว่าเป็นคู่แข่งของบริษัทฯ ในธุรกิจ EMS ที่เป็นสินค้าประเภทเดียวกับบริษัทฯ ได้แก่
บริษัทที่เป็นบริษัทต่างชาติเป็นหลักซึ่งจะมีมากกว่า 10 ราย เช่น Foxcon Flextronics,
Celestica, senmina และ Venture เป็นต้น เป็นต้น
ทั้งนี้เมื่อเทียบกับคู่แข่งในกลุ่มธุรกิดังกล่าวถือว่าบริษัทฯเป็นบริษัทขนาดเล็กแต่มีนัยสำคัญต่ออุตสากหรรมเนื่องจากมีรายได้เกิน
1 พันล้านเหรียญสหรัฐ ในช่วงปี 2551 ได้มีการคาดการณ์ว่ารายได้ของกลุ่มธุรกิจ EMS
จะมีประมาณ 284 พันล้านเหรียญสหรัฐ เมื่อพิจารณาส่วนแบ่งการตลาดจะพบว่า ในปี 2551 บริษัทฯ
มีรายได้ 3.68 พันล้านเหรียญสหรัฐคิดเป็นส่วนแบ่งการตลาดประมาณร้อยละ 1.23 ของตลาด EMS
กลุ่มลูกค้าเป้าหมายของบริษัทฯ กับคู่แข่งจะเป็นลูกค้าในกลุ่มสินค้าอีเล็คโทรนิคส์เหมือนกัน
ซึ่งในแง่ของการแข่งขันมักจะมีในเรื่องของราคาและความตรงต่อเวลาในการส่งมอบสินค้า
ซึ่งบริษัทฯ มีการบริหารต้นทุนและการบริหารจัดการโรงงานที่ดีโดยใช้กลยุทธ์ที่กล่าวมาข้างต้น
นอกจากนี้บริษัทฯยังมีความพร้อมในด้านโรงงาน
สายการผลิตรวมทั้งทรัพยากรที่ยังสามารถรองรับการผลิตสินค้าจากคำสั่งซื้อของลูกค้ารายใหม่ๆได้และมีความยืดหยุ่นสามารถปรับเปลี่ยนได้อย่างรวดเร็ว
เพื่อขยายกำลังการผลิตในการรองรับงานที่จะเพิ่มขึ้น

ในช่วงครึ่งหลังของปี
2551นั้นได้เกิดวิกฤตการณ์ทางการเงิรส่งผลให้เศรษฐกิจของโลกเกิดการชะลดตัวทำให้อุปสงค์ของสินค้าในกลุ่มอีเล็โทรนิคส์ลดลง
ดังนั้นทำให้ผู้ผลิตสินค้าต้องแข่งขันกันอย่างรุนแรงขึ้นเพื่อให้สามารถนำพาธุรกิจต่อไปได้ ในปี 2552
นี้ภาวะวิกฤติการณ์ทางการเงินและการถดถอยของเศรษฐกิจโลกจะยังคงกดดันอุปสงค์ของตลาดสินค้าอีเล็คโทรนิคส์ต่อไปทำให้เกิดการแข่งขันของผู้ผลิตมากขึ้น
อย่างไรก็ดีบริษัทฯ ยังคงมีจุดแข็งต่างๆดังที่ได้กล่าวไปแล้วซึ่งทำให้บริษัทฯ
ยังคงมั่นใจว่าเราจะยังคงมีสามารถที่จะแข่งขันกับคู่แข่งรายอื่นๆได้

ลักษณะลูกค้าและกลุ่มลูกค้าเป้าหมาย

เนื่องจากบริษัทฯ เน้นการผลิตภายใต้เครื่องหมายการค้าของลูกค้า (EMS)
ดังนั้นลักษณะลูกค้าและกลุ่มเป้าหมายของบริษัทฯ
ทั้งในประเทศและต่างประเทศนั้นส่วนใหญ่จึงเป็นบริษัทฯ
ที่เป็นผู้ผลิตและจำหน่ายผลิตภัณฑ์อีเล็คโทรนิคส์ โดยแบ่งออกเป็น 3
กลุ่มเช่นเดียวกันกับลักษณะผลิตภัณฑ์ของบริษัทฯ คือ กลุ่มอุปกรณ์คอมพิวเตอร์
กลุ่มอุปกรณ์โทรคมนาคมและกลุ่มอุปกรณ์อื่นๆ โดยลูกค้าแต่ละรายของบริษัทฯ
ส่วนใหญ่จะเป็นลูกค้าประจำที่ติดต่อซื้อขายกันมาเป็นเวลานานและยังมีกลุ่มลูกค้ารายใหม่ ซึ่งได้แก่
ลูกค้าทวีปยุโรป, ทวีปอเมริกา, ทวีปอเมริกาใต้, ภูมิภาคเอเชีย, ภูมิภาคออสเตรเลีย
และภูมิภาคแอฟริกา ทั้งนี้บริษัทฯ ยังมีความสัมพันธ์ที่ดี ซึ่งบริษัทฯ
ได้รับความไว้วางใจเกี่ยวกับผลิตภัณฑ์ รวมทั้งการจัดส่งที่ตรงต่อเวลากับทุก ๆ กลุ่มลูกค้าอีกด้วย

ณ วันที่ 31 ธันวาคม 2551 บริษัทฯ มีลูกค้าทั้งสิ้นประมาณ 35 ราย
โดยมียอดขายต่างประเทศประมาณร้อยละ 76 ของยอดขายรวม
และมียอดขายในประเทศประมาณร้อยละ 24 ของยอดขายรวม

ลูกค้ารายใหญ่ของบริษัทฯ คือ ลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัท ในปี 2549 บริษัทฯ มีลูกค้ารายใหญ่ 2 รายซึ่งคิดเป็นร้อยละ 67.35
ของรายได้รวม ในปี 2550 บริษัทฯ มีลูกค้ารายใหญ่ 2 รายซึ่งคิดเป็นร้อยละ 70.85
ของรายได้รวมและในปี 2551 บริษัทฯ มีลูกค้ารายใหญ่ 2 รายซึ่งคิดเป็นร้อยละ 60.74
ของรายได้รวมทั้งนี้ไม่มีลูกค้ารายใดที่มีสัดส่วนเกินกว่าร้อยละ 50 ของรายได้รวม

ตารางสัดส่วนรายได้ของลูกค้ารายใหญ่ทั้งในประเทศและต่างประเทศต่อรายได้รวม

  ------------------------- --------------- --------------- ---------------
  รายการ                    2549            2550            2551

  สัดส่วนรายได้จากลูกค้ารายใหญ่   67.35           70.85           60.74
  (ร้อยละ)                                                   

  จำนวนลูกค้ารายใหญ่ (ราย)     2               2               2
  ------------------------- --------------- --------------- ---------------

หมายเหตุ : ลูกค้ารายใหญ่หมายถึงลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัทฯ ทั้งนี้ไม่มีลูกค้ารายใดที่มีสัดส่วนเกินกว่าร้อยละ 50 ของรายได้รวม

การจัดจำหน่ายและช่องทางการจัดจำหน่าย

  การจัดจำหน่ายและช่องทางการจัดจำหน่ายผลิตภัณฑ์ของบริษัทฯ
  จะเน้นตลาดในต่างประเทศเป็นหลัก เช่น

  [] ทวีปยุโรป

  [] ทวีปอเมริกา

  [] ทวีปอเมริกาใต้

  [] ภูมิภาคเอเชีย

  [] ภูมิภาคออสเตรเลีย

  [] ภูมิภาคแอฟริกา

ทั้งนี้ สำหรับปี 2551 บริษัทฯ และบริษัทย่อย ขายสินค้าผ่านบริษัทฯในเครือ (ไม่รวมบริษัทย่อย)
ร้อยละ 10.00 และขายสินค้าเองโดยไม่มีการขายผ่านตัวแทนจำหน่าย ร้อยละ 90.00

4.2.2 ภาวะอุตสาหกรรมและการแข่งขัน

อุตสาหกรรมอีเล็คโทรนิคส์
สามารถจำแนกออกได้ตามระดับของเทคโนโลยีที่ใช้ในการผลิตซึ่งแบ่งออกเป็น 3 ประเภทคือ

(1) ผลิตภัณฑ์ที่ใช้เทคโนโลยีระดับสูง ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์โทรคมนาคม ซึ่งได้แก่ โทรศัพท์เคลื่อนที่,
    เครื่องรับสัญญาณดาวเทียม และผลิตภัณฑ์ในกลุ่มอุปกรณ์คอมพิวเตอร์ ได้แก่ เครื่องพิมพ์
    Muti-function และแผงวงจรสำหรับ Hard disk แผงวงจรสำหรับ External Hard
    Disk Drive และ
    แผงวงจรสำหรับกล้องดิจิตอลโดยปกติผลิตภัณฑ์ในกลุ่มนี้จะเป็นผลิตภัณฑ์ที่มีความต้องการค่อนข้างสูง
    และมีการปรับเปลี่ยนด้านเทคโนโลยีรวดเร็ว

(2) ผลิตภัณฑ์ที่ใช้เทคโนโลยีระดับปานกลาง
    ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์โทรคมนาคม ซึ่งได้แก่ โทรศัพท์ไร้สาย
    และผลิตภัณฑ์ในกลุ่มอุปกรณ์คอมพิวเตอร์ ซึ่งได้แก่ เครื่องพิมพ์เอกสาร,
    เครื่องเล่นสื่อแบบพกพา เป็นต้น
    โดยปกติผลิตภัณฑ์ในกลุ่มนี้ส่วนใหญ่จะเป็นผลิตภัณฑ์ที่ออกสู่ตลาดมาได้ระยะหนึ่ง
    และมีเทคโนโลยีทางการผลิตที่ค่อนข้างแพร่หลาย
    การพัฒนาทางด้านเทคโนโลยีส่วนใหญ่จะเน้นการทำให้ต้นทุนการผลิตที่ต่ำลง
    มีการปรับเปลี่ยนทางด้านเทคโนโลยีไม่รวดเร็วนัก

(3) ผลิตภัณฑ์ที่ใช้เทคโนโลยีระดับต่ำ ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์สำนักงาน ซึ่งได้แก่ พจนานุกรมอีเล็คโทรนิคส์
    โดยปกติผลิตภัณฑ์ในกลุ่มนี้ไม่จำเป็นต้องใช้เทคโนโลยีสูง
    แต่เน้นการใช้แรงงานจำนวนมากในการผลิตเพื่อให้ได้ปริมาณในการผลิตมาก
    ซึ่งส่วนใหญ่อาศัยค่าแรงที่ถูกในการทำกำไร การปรับเปลี่ยนทางด้านเทคโนโลยีไม่บ่อยนัก

สำหรับสินค้าที่บริษัทฯ ทำการผลิตนั้น
ส่วนใหญ่อยู่ในกลุ่มสินค้าที่ใช้เทคโนโลยีในระดับปานกลางถึงระดับสูง ได้แก่ โทรศัพท์เคลื่อนที่ระบบ
GSM, โทรศัพท์เคลื่อนที่ระบบ CDMA, โทรศัพท์เคลื่อนที่ระบบ TDMA,โทรศัพท์เคลื่อนที่ระบบ 2.5G
เครื่องพิมพ์สีแบบพ่นหมึกและ แบบ multifanction เครื่องโทรสาร,
เครื่องรับส่งสัญญาณดาวเทียม (IRD), เครื่องรับสัญญาณบอกตำแหน่งจากดาวเทียม (GPS),
แผงวงจรสำหรับ Hard disk แผงวงจรสำหรับ External Hard Disk Drive และ
แผงวงจรสำหรับกล้องดิจิตอล, โทรศัพท์ไร้สาย 40 MHZ, โทรศัพท์ไร้สาย Dect Phone,

แนวโน้มอุตสาหกรรมและการแข่งขัน

จากข้อได้เปรียบของบริษัทแคล-คอมพ์ อีเล็คโทรนิคส์ (ประเทศไทย) จำกัด (มหาชน)
ที่มีฐานการผลิตต้นทุนต่ำ ณ ประเทศไทย และ ประเทศสาธารณรัฐประชาชนจีน อีกทั้งบริษัทฯ
ได้ตระหนักถึงแนวโน้มการเติบโตของธุรกิจว่าจ้างให้บริษัทอื่นผลิตสินค้า (Outsourcing) ในปีนี้
และจากการที่ประเทศสาธารณรัฐประชาชนจีนมีฐานลูกค้าในกลุ่มอีเล็คโทรนิคส์ที่สำคัญที่สุดประเทศหนึ่ง
บริษัทฯ
จึงได้ก่อสร้างโรงงานและสายการผลิตให้อยู่ในพื้นที่เพื่อรองรับการขยายตัวของตลาดที่จะเกิดขึ้นในอนาคต

ภาวะอุตสาหกรรมและการแข่งขัน

ภาวะอุตสาหกรรม EMS (Electronics Manufacturing Services)

บริษัทประกอบธุรกิจประเภท Electronics Manufacturing Services (EMS)
เป็นบริษัทที่รับจ้างผลิตสินค้าตามคำสั่งซื้อและผลิตตามต้นแบบของลูกค้า ประมาณร้อยละ 70
ของธุรกิจจะมุ่งเน้นไปที่สินค้า 3 กลุ่มคือ โทรคมนาคม คอมพิวเตอร์และสินค้าคอนซูเมอร์ ธุรกิจแบบ
EMS จะช่วยให้ลูกค้าได้รับประโยชน์จากปริมาณการผลิต การจัดหาวัตถุดิบด้วยต้นทุนที่ต่ำ
ต้นทุนทางด้านภูมิศาสตร์และยังรวมถึงการออกแบบและแก้ไขปัญหาทางวิศวกรรม
เป็นผลให้หลายปีที่ผ่านมา ความต้องการใน EMS เติบโตขึ้นในตลาดอีเล็คโทรนิคส์ทั่วไป
และจะยังคงมีต่อเนื่องในอนาคต

แผนภูมิที่ 1: ธุรกิจการรับจ้างผลิตสินค้า (EMS/ODM)
ได้เป็นส่วนหนึ่งของความต้องการในอุตสาหกรรมอีเล็คโทรนิคส์

[]

ที่มา : Technology Forecasters Inc. (กันยายน 2551)

การเข้ามาของธุรกิจ EMS
ในตลาดคอมพิวเตอร์และโทรคมนาคมทำให้สินค้าในสองกลุ่มนี้กลายเป็นสินค้าแบบคอนซูเมอร์มากขึ้น
ทั้งนี้ธุรกิจ EMS ยังได้ขยายการบริการในแนวดิ่ง
และยังเหนือกว่าด้วยการผลิตชิ้นส่วนอีเล็คโทรนิคส์ที่รวมการออกแบบผลิตภัณฑ์
ระบบการประกอบทั้งหมด การบรรจุภัณฑ์ และการกระจายสินค้า

ธุรกิจ EMS มีความหลากหลายด้านผลิตภัณฑ์และการบริการ

ผู้ดำเนินธุรกิจ EMS จะมีความชำนาญในความหลากหลาย ในด้านต่างๆดังต่อไปนี้

-   Printed Circuit Board Assembly (PCBA): PCBA
    เป็นกระบวนการประกอบอุปกรณ์อีเล็คโทรนิคส์ลงบนแผงวงจร (PCB)
    อย่างมีแบบฉบับด้วยการเชื่อมเพื่อให้อุปกรณ์อีเล็คโทรนิคส์มีการเชื่อมต่อของกระแสไฟฟ้า
    โดยปกติจะมีการทดสอบผลิตภัณฑ์ส่วนประกอบและทำการซ่อมแซมอุปกรณ์อีเล็คโทรนิคส์ที่มีปัญหาเพื่อการเชื่อมต่อกันได้
    ส่วนแบ่งของผลิตภัณฑ์ประเภท PCBA คิดเป็นประมาณร้อยละ 45 ของรายได้ภาคอุตสาหกรรม
    EMS

-   Box Built/Sub Assembly: สินค้าในกลุ่มนี้จะเป็นการประกอบชิ้นส่วนต่างๆลงในตัวสินค้า
    เพื่อให้สินค้าเป็นรูปร่างขึ้นมา เช่น ตัวชั้นวางเครื่อง ตัวควบคุมสายไฟ ตัวระบายความร้อน
    พัดลมอีเล็คโทรนิคส์ สวิสซ์ควบคุมด้านหน้า และ อุปกรณ์เชื่อมต่อต่างๆ เป็นต้น
    ส่วนแบ่งของผลิตภัณฑ์ประเภท Box Built/Sub Assembly คิดเป็นประมาณร้อยละ 30
    ของรายได้ภาคอุตสาหกรรม EMS

-   Final Assembly/System integration:
    สินค้าในกลุ่มนี้จะมีการรวมเอาฟังก์ชั่นขั้นสุดท้าย ระบบการทดสอบผลิตภัณฑ์สำเร็จรูป
    และรวมถึงโปรแกรมและซอร์ฟแวร์ต่างๆ มาอยู่ในการผลิตสินค้า
    ส่วนแบ่งของสินค้าในกลุ่มนี้คิดเป็นร้อยละ15 ของรายได้ภาคอุตสาหกรรม EMS

-   Product Services: สินค้าในกลุ่มนี้มีการรวมการให้บริการ supply chain
    ในส่วนการจัดหาวัตถุดิบตามสัญญา ด้านวิศวกรรม การออกแบบผลิตภัณฑ์ การวางรูปแบบของ
    PCB ต้นแบบสินค้า และการทดสอบการพัฒนา นอกจากนี้ยังรวมถึงในด้านการกระจายสินค้าด้วย
    ส่วนแบ่งของสินค้าในกลุ่มนี้คิดเป็นร้อยละ 10 ของรายได้ภาคอุตสาหกรรม EMS

ธุรกิจ EMS ได้เผชิญกับการแข่งขันอย่างรุนแรงกับธุรกิจ ODM
การเพิ่มขึ้นของการแข่งขันและปัญหาหลายๆอย่างจะทำให้ ผู้ผลิตของ EMS ปรับตัวได้ยาก ในขณะที่
ธุรกิจ OEM สามารถที่จะใช้ประโยชน์จากคู่ค้าเพื่อลดราคาและความเสี่ยงได้ เมื่อมองต่อไปข้างหน้า
บริษัทแบบ EMS จะยังคงต้องต่อสู่กับคู่แข่งอย่างรุนแรงต่อไป

แผนภูมิที่ 2: แสดงส่วนแบ่งตลาดของบริษัทในธุรกิจ EMS และ ODM ในปี 2550

[]ที่มา: ISuppli Corp

การประมาณการในส่วนของรายได้ภาคอุตสหกรรมในปี 2551 เท่ากับ 284 พันล้านเหรียญสหรัฐ
คิดเป็นการเติบโตร้อยละ 3 เมื่อเปรียบเทียบกับปีที่ผ่านมา
ซึ่งในช่วงครึ่งปีหลังภาคอุตสหกรรมนี้ได้อ่อนแอลง ในปี 2552
นักวิเคราะห์ได้ทำการประมาณการรายได้ของภาคอุตสหรรม EMS ไว้ที่ 256 พันล้านเหรียญสหรัฐ
ซึ่งลดลงจากปี 2551 ถึงร้อยละ 10
สืบเนื่องจากสภาวะของเศรษกิจที่ซบเซาและวิกฤติการทางการเงินที่ยังคงมีอยู่

ภาพรวมของอุตสาหกรรมเครื่องรับส่งสัญญาณดาวเทียม (Set Top Box)

สำหรับธุรกิจประเภทเครื่องรับส่งสัญญาณดาวเทียมในปี 2551 ได้มีการประมาณการไว้ที่ 142.8
ล้านหน่วย ส่วนในปี 2552 ทาง ISuppli ได้ทำการประมาณการไว้ที่ 170.5 ล้านหน่วย
ซึ่งแสดงให้เห็นการเติบโตร้อยละ 19.4 ลักษณะของการเติบโตที่สูงเช่นนี้
จะเป็นสิ่งกระตุ้นให้มีการแข่งขันที่รุนแรงท่ามกลางกลุ่มผู้ผลิตรายใหญ่และการเปลี่ยนแปลงหรือปรับเปลี่ยนในเรื่องของ
สถานที่ตั้งของอุตสาหกรรม ซึ่งมีผลต่อตราสินค้า
กลุ่มผู้ผลิตรายอื่นๆรวมไปถึงกลุ่มผู้ผลิตสินค้าและวัตถุดิบที่เกี่ยวเนื่องและดำเนินอยู่ในวงจรของธุรกิจประเภทเครื่องรับส่งสัญญาณดาวเทียม

ปัจจัยหลักที่ขับเคลื่อนการขยายตัวของตลาดสินค้าประเภทเครื่องรับสัญญาณดาวเทียมในช่วงเวลาอันใกล้นี้คือความต้องการซื้อที่เพิ่มขึ้นอย่างฉับพลันของประเทศในแถบทวีบอเมริกาเหนือและยุโรปตะวันตก
สืบเนื่องมาจากมาตรการระดับชาติในการปรับเปลี่ยนระบบออกอากาศจาก อะนาล็อค (Analog)
เป็นแบบเทคโนโลยีดิจิตอล (Digital)

ในสหรัฐอเมริกา กระทรวงที่ควบคุมดูแลด้านโทรคมคมและบริหารจัดการข้อมูล (Department of
Commerce’s National Telecommunications and Information
Administration-NTIA) ได้เปิดตัว TV Converter Box แบบระบบคูปอง เริ่มขึ้นในเดือน
มกราคม ปี 2551 ซึ่งจะอนุญาตให้ถึง 40
เหรียญต่อครัวเรือนในการที่จะขอซื้อใบรับรองสำหรับเครื่องรับส่งสัญญาณดาวเทียมใช้สำหรับการปรับเปลี่ยนระบบรับส่งสัญญาณของทีวี
ยอดประมาณการในการขอซื้อเพื่อปรับเปลี่ยนระบบรับส่งสัญญาณดังกล่าวจะมีถึง 35
ล้านเครื่องในเดือนกุมภาพันธ์ ปี 2552 นี้ หลังจากการพัฒนาปรับปรุงพื้นที่
การปรับเปลี่ยนระบบก็จะดำเนินการและเสร็จสมบูรณ์ในอีก 2 ปีข้างหน้า
ตลาดเกิดใหม่จะช่วยกระตุ้นการเติบโตของ ตลาดเครื่องรับส่งสัญญาณดาวเทียมทั่วโลก

ภาพรวมของอุตสาหกรรมฮาส์ดดิสก์ไดรส์

ตลาดฮาส์ดดิสก์ไดรส์ (Hard Disk Drive-HDD) จะประกอบไปด้วย โทรศัพท์มือถือ
และผลิตภัณฑ์ที่ใช้แพร่หลายในระดับบริษัท ซึ่งเป็นอุปกรณ์พื้นฐานที่ใช้กับคอมพิวเตอร์มือถือ
คอมพิวเตอร์แบบพกพา เซฟเวอร์ตลอดจนอุปกรณ์เก็บข้อมูลต่างๆ อนึ่ง สำหรับตลาดที่มีมาก่อนหน้านี้
กลุ่มฐานลูกค้าอีเล็กโทรนิคส์ใหม่กับตลาดอื่นๆที่ไม่ใช่สำหรับสินค้าคอมพิวเตอร์
กำลังรวมตัวกันจนเริ่มแสดงให้เห็นถึงความแข็งแกร่งขึ้นมา

จากรายงานข้อมูลเกี่ยวกับ ไอที ต่างๆ ความต้องการสำหรับผลิตภัณฑ์คอมพิวเตอร์ตั้งโต๊ะ
และแบบพกพา ได้ถูกคาดการณ์ว่าจะเติบโตติดลบในปี 2552 นี้
ความต้องการที่ลดน้อยลงของสินค้าประเภทคอมพิวเตอร์ ได้ส่งผลกระทบอย่างยิ่งกับตลาดฮาร์ดดิสก์
ประกอบกับสภาวะเศรษฐกิจปัจจุบันที่อยู่ในช่วงวิกฤต
ก็ยิ่งทำให้ความต้องการสำหรับสินค้าประเภทนี้ผันผวนตามไปด้วย
กลุ่มผู้ขายสินค้าและวัตถุดิบก็จำเป็นอย่างยิ่งที่ต้องตระหนักและวิเคราะห์ถึงความต้องการของตลาดที่แท้จริงรวมไปถึงข้อจำกัดของผลิตภัณฑ์

ในทางตรงกันข้าม การเจริญเติบโตของตลาดคอมพิวเตอร์แบบพกพาหรือ Net PC
สามารถช่วยในเรื่อง ของความต้องการ ฮาร์ดดิสก์ได้อีกทางหนึ่ง เนื่องจากต้นทุนที่เกี่ยวข้องกับ
Net PCs และต้นทุนที่เกี่ยวข้องกับความสามารถ (ดอลล่าห์ต่อ 1 จิกกะไบท์)
ของฮาร์ดดิสก์ก็ยังสูงกว่า SSD

ภาพรวมของการเจริญเติบโตของผลิตภัณฑ์ฮาร์ดดิสก์ก็ยังถือว่าอยู่ในด้านบวกสำหรับปี 2552 นี้
แม้ว่าเศรษฐกิจโลกในปัจจุบันกำลังอยู่ในสภาวะถดถอยก็ตาม ตารางที่ 1
แสดงถึงการประมาณการของฮาร์ดดิสก์จนถึงปี 2555

ตารางที่ 1: ประมาณการผลิตของฮาส์ดดิสก์ไดรส์ทั่วโลก ปี 2551-2555

+----------+-----------+-----------+-----------+-----------+-----------+
|          | 2551      | 2552      | 2553      | 2554      | 2555      |
+----------+-----------+-----------+-----------+-----------+-----------+
| จำน      | 5         | 5         | 6         | 7         | 8         |
| วนการผลิต | 65,250.00 | 87,245.40 | 77,861.20 | 71,224.70 | 56,866.90 |
|          |           |           |           |           |           |
| HDD      |           |           |           |           |           |
| (พันชิ้น)   |           |           |           |           |           |
+----------+-----------+-----------+-----------+-----------+-----------+
| อัตรา     |           | 1.20      | 11.50     | 6.20      | 8.80      |
| การเติบโต |           |           |           |           |           |
|          |           |           |           |           |           |
| (ร้อยละ)  |           |           |           |           |           |
+----------+-----------+-----------+-----------+-----------+-----------+

ที่มา: Gartner (ธันวาคม 2551)

ภาพรวมของตลาดเครื่องปริ้นเตอร์

ตลาดปริ้นเตอร์เป็นตลาดที่มีการพัฒนาด้วยการเติบโตอย่างช้าๆมาตั้งแต่ปี 2549
ทั้งนี้ประมาณการรายได้ของตลาดปริ้นเตอร์ทั่วโลกอยู่ที่ 194 พันล้านเหรียญสหรัฐ
เนื่องจากการลดลงของอุปสงค์ในไตรมาสที่ 4 ปี 2551 ทำให้อุปสงค์รวมในปี 2551
เติบโตเล็กน้อยเพียงร้อยละ 4 เมื่อเปรียบเทียบกับปี 2550 ในช่วงครึ่งปีแรกของปี 2552
คาดว่าจะมีการลดลงอีกร้อยละ 15-30 เมื่อเปรียบเทียบกับปี 2550 หรือลดลงร้อย 5-10 ของทั้งปี
2552 เมื่อสภาวะเศรษฐกิจโลกที่ชะลอตัว
จะส่งผลให้ความต้องการของปริ้นเตอร์แบบพ่นหมึกจะมาแทนปริ้นเตอ์แบบเลเซอร์
และเปลี่ยนจากสินค้าเทคโนโลยีสูงเป็นสินค้าเทคโนโลยีต่ำกว่า

มีการคาดการณ์ว่าช่วงครึ่งปีหลังของปี 2552
ตลาดปริ้นเตอร์จะมีการฟื้นตัวขึ้นอย่างช้าๆในตลาดที่พัฒนาแล้ว และจะมีการฟื้นตัวเร็วในตลาดใหม่
เนื่องจากสภาวะเศรษฐกิจจะเริ่มฟื้นตัวจากตลาดเกิดใหม่ก่อน สำหรับปี 2552
เนื่องจากเงื่อนไขของสภาวะเศรษฐกิจและอุปสงค์ในตลาดลดลง
ดังนั้นการลดต้นทุนและยืดหยุ่นของผู้ให้บริการแบบ EMS จะมีมากขึ้น ในปี 2553
คาดว่าตลาดปริ้นเตอร์จะเริ่มเติบโตไปในทิศทางบวกประมาณร้อยละ 5
และเครื่องพิมพ์แบบอเนกประสงค์ (Multifunction)
จะครอบครองส่วนแบ่งตลาดปริ้นเตอร์เป็นส่วนใหญ่

ตารางที่ 2: แสดงรายได้ของอุตสาหกรรมปริ้นเตอร์และประมาณการความต้องการรวมของทั่วโลก

  --------------------------- --------- ------- --------- -------- --------
  ปี                           2549      2550    2551      2552     2553

  รายได้ (พันล้านเหรียญสหรัฐ)      178       187     194       185      194

  อัตราการเติบโต (ร้อยละ)        5         5       4         -5       5

  ปริมาณความต้องการ             45.78     48.07   50.47     47.95    50.35
  (ล้านล้านเครื่อง)                                                    
  --------------------------- --------- ------- --------- -------- --------

(ที่มา: ประมาณการจากบริษัทฯ)

ตารางที่ 3 : ตารางแสดงส่วนแบ่งรายได้กลุ่มผลิตภัณฑ์ปริ้นเตอร์ ปี 2553 จำนวน 194
พันล้านเหรียญสหรัฐ

  -------------- -------------- --------------- ------------------- -----------
  แบบพ่นหมึก       แบบเลเซอร์      แบบอเนกประสงค์   แบบเพื่อสิ่งพิมพ์รายย่อย   แบบกราฟฟิก

  30             45             61              31                  27
  -------------- -------------- --------------- ------------------- -----------

(หน่วย : พันล้านเหรียญสหรัฐ)

(ที่มา: ประมาณการจากบริษัทฯ)

ภาพรวมของตลาดโทรศัพท์เคลื่อนที่

ยอดขายของโทรศัพท์เคลื่อนที่ในปี 2551 คาดว่าจะสูงถึง 1.28 พันล้านชิ้น
ซึ่งคิดเป็นอัตราที่เติบโตร้อยละ 9.6 เมื่อเปรียบเทียบกับปี 2550
ทั้งนี้จากสถาวะถดถอยของเศรษฐกิจโลก ตลาดโทรศัพท์อาจจะเติบโตอย่างมีขีดจำกัด
และการเติบโตจะขึ้นอยู่กับตลาดที่เกิดใหม่และพัฒนาการของภูมิภาคต่างๆ เช่น ยุโรปตะวันตก ญี่ปุ่น
และ อเมริกาเหนือ ถึงการอิ่มตัว สิ่งเหล่านี้จะเป็นผลให้การเติบโตช้าลงร้อยละ 10 ในปี 2552

เมื่อมองถึงเทคโนโลยี สองลักษณะที่แสดงให้เห็นชัดคือ ความแข็งแกร่งของระบบ GSM (Global
System for Mobile Communications)
พื้นฐานของเทคโนโลยีและความแข็งแกร่งของการก้าวสู่ระบบ 3.5G จะเป็นตัวสนับสนุนตลาดนี้
และการปรับเปลี่ยนอย่างรวดเร็วในวิวัฒนการของเทคโนโนโลยี ทั้งในส่วนของ
ฮาร์ดแวร์และซอฟแวร์ ซึ่งมีการปรับปรุงกันอย่างรวดเร็ว ทำให้โทรศัพท์เป็นมากกว่าเครือข่าย
โปรแกรมการใช้งาน และศูนย์รวมความบันเทิง มีผลให้ สินค้าที่มีเทคโนโลยีสูงขึ้น
มีความหลากหลายด้านการใช้งานต่างๆมากขึ้น และสินค้าที่ใช้เทคโนโลยีต่ำจะมีราคาที่ถูกกว่า

ตลาดโทรศัพท์เคลื่อนที่จะยังคงขยายตัวอย่างต่อเนื่องตามตลาดที่มีพัฒนาการซึ่งขับเคลื่อนโดยการทดแทนและตลาดเกิดใหม่จะช่วยให้เข้าถึงผู้ใช้รายใหม่อย่างต่อเนื่อง
โทรศัพท์เคลื่อนที่แบบ Smartphone คาดว่าจะมีการเพิ่มขึ้นในปี 2552 และการสามารถผลิต
ในต้นทุนต่ำและมีโปรแกรมการใช้งานมากมาย จะช่วยเพิ่มรายได้ของ Smartphone ได้
จากการที่ธุรกิจต้นทุนต่ำได้เข้าสู่ตลาดโทรศัพท์เคลื่อนที่ ผู้ผลิต shipset
(ตัวควบคุมความต้องการของเมนบอร์ด) ได้เสนอให้ใช้ ship
แบบเดี่ยวเพื่อลดต้นทุนและให้สอดคล้องกับความอ่อนไหวของต้นทุนในตลาดเกิดใหม่
ซึ่งอัตราการเติบโตของตลาดเกิดใหม่นี้คาดว่าจะอยู่ที่ร้อยละ 10

แผนภูมิที่ 3 : แสดงรายได้การขายส่งสินค้าผลิตภัณฑ์โทรศัพท์เคลื่อนที่ปี 2546-2552

[]

ที่มา: บทวิจัยจาก Morgan Stanley

4.3 การจัดหาผลิตภัณฑ์และบริการ

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) มีสำนักงานใหญ่ตั้งอยู่ที่
191/54, 191/57 อาคาร ซีทีไอ ทาวเวอร์ ชั้น 18 ถนนรัชดาภิเษก แขวงคลองเตย
เขตคลองเตย กรุงเทพฯ 10110 บริษัทฯ มีโรงงานในประเทศไทย 2 ทำเลที่ตั้ง ดังนี้

โรงงาน จ.สมุทรสาคร : ตั้งอยู่ที่ 60 หมู่ 8 ถนนเศรษฐกิจ ตำบลคลองมะเดื่อ อำเภอกระทุ่มแบน
จังหวัดสมุทรสาคร 74110 บนเนื้อที่ 49 ไร่ 3 งาน 8 ตารางวา ปัจจุบันมีอาคารโรงงาน 3
โรงงาน และอาคารวิจัยและพัฒนา 1 อาคาร
รวมพื้นที่ตัวอาคารโรงงานและอาคารวิจัยและพัฒนาประมาณ 54,643 ตารางเมตร

โรงงาน จ.เพชรบุรี : ตั้งอยู่ที่ 138 หมู่ 4 ถนนเพชรเกษม ตำบลสระพัง อำเภอเขาย้อย
จังหวัดเพชรบุรี 76140 บนเนื้อที่ 72 ไร่ 1 ตารางวา ปัจจุบันมีอาคารโรงงาน 3 โรงงาน
รวมพื้นที่ตัวอาคารโรงงานประมาณ 88,268 ตารางเมตร

โรงงานในประเทศจีน:

บริษัทฯ ยังมีโรงงานในประเทศสาธารณรัฐประชาชนจีน อีกจำนวน 5 โรงงาน ซึ่งโรงงานที่ 1-3
จัดตั้งในนาม Cal-Comp Electronics (Suzhou) Co., Ltd. และ Cal-Comp Optical
Electronics (Suzhou) Co., Ltd ตั้งอยู่ที่ 2288 ถนนเจียงซินตะวันออก
เขตพัฒนาเศรษฐกิจอู๋เจียง มณฑลเจียงซู ประเทศสาธารณรัฐประชาชนจีน บนเนื้อที่ 25 ไร่ 2 งาน
386 ตารางวา ปัจจุบัน มีอาคารโรงงาน 3 โรงงาน รวมพื้นที่ตัวอาคารโรงงานสำหรับโรงงานที่
1 ประมาณ 20,570 ตารางเมตร และโรงงานที่ 2 ประมาณ 23,000 ตารางเมตร
และโรงงานที่ 3 ประมาณ 23,000 ตารางเมตร

โรงงานที่ 4 จัดตั้งในนามบริษัท Cal-Comp Electronics and Communication (Suzhou)
Co., Ltd. ตั้งอยู่เลขที่ 688, WuJiang Export Processing Zone, Pangjin Rd.,
Wujiang Economics Development Zone, Jiangsu Province, China
ประกอบด้วยอาคารโรงงาน 2 ชั้น ตั้งอยู่บนเนื้อที่ 80,000 ตารางเมตร มีเนื้อที่ใช้งาน 44,000
ตารางเมตร

โรงงานที่ 5 จัดตั้งในนามบริษัท Cal-Comp Technology (Suzhou) ตั้งอยู่ที่ Genway
Factory, No.288, Shengpu Road, Export Processing Zone B, Suzhou
Industrial Park, Jiangsu Province, China มีพื่นที่ใช้งานของโรงงานจำนวน 7,533
ตารางเมตร

ตารางแสดงปริมาณการผลิตจริง

(หน่วย : พันชิ้น)

+---------------------------+------+-----+-------+-----+------+-----+
| รายละเอียด                 | 2549 |     | 2550  |     | 2551 |     |
+---------------------------+------+-----+-------+-----+------+-----+
|                           | จ    | ร้อ  | จำนวน | ร้อ  | จ    | ร้อ  |
|                           | ำนวน | ยละ |       | ยละ | ำนวน | ยละ |
+---------------------------+------+-----+-------+-----+------+-----+
| ปริมาณการผลิตจริงต่อปี         | 65   | 83  | 8     | 82  | 149  | 88  |
|                           | ,399 | .35 | 7,256 | .30 | ,905 | .81 |
| -   กลุ่มอุปกรณ์คอมพิวเตอร์     |      |     |       |     |      |     |
|                           | 11   | 14  | 1     | 15  | 18   | 11  |
| -   กลุ่มอุปกรณ์โทรคมนาคม     | ,375 | .50 | 6,674 | .73 | ,792 | .13 |
|                           |      |     |       |     |      |     |
| -   กลุ่มอุปกรณ์อื่นๆ           | 1    | 2   | 2,089 | 1   | 105  | 0   |
|                           | ,691 | .16 |       | .97 |      | .06 |
+---------------------------+------+-----+-------+-----+------+-----+
| รวมทั้งสิ้น                   | 78   | 100 | 10    | 100 | 168  | 100 |
|                           | ,465 | .00 | 6,019 | .00 | ,802 | .00 |
+---------------------------+------+-----+-------+-----+------+-----+

การผลิตผลิตภัณฑ์ของบริษัทฯ ทั้งในประเทศไทยและในประเทศจีนนั้น เป็นการผลิตโดยใช้แรงงาน 1
กะต่อวัน (8 ชั่วโมง) ทั้งนี้โรงงานในประเทศไทยใช้กำลังการผลิตจริงโดยเฉลี่ยประมาณร้อยละ75
ของกำลังการผลิตเต็มที่ และโรงงานในประเทศจีนใช้กำลังการผลิตจริงโดยเฉลี่ยประมาณร้อยละ
85โดยภาพรวมบริษัทฯ ได้ใช้กำลังการผลิตคิดเป็น ร้อยละ 75, 79 และร้อยละ80
ของกำลังการผลิตเต็มที่ ในปี 2549, 2550 และ 2551 ตามลำดับ

ด้านนโยบายการผลิตของบริษัทฯนั้น เนื่องจากการผลิตสินค้าของบริษัทฯ
เป็นการผลิตให้กับลูกค้าภายใต้เครื่องหมายการค้าของลูกค้า ดังนั้นบริษัทฯ
จึงมีนโยบายการผลิตแบบผลิตตามคำสั่งของลูกค้า (Make to Order)
โดยจะมีการผลิตแบ่งออกเป็น 2 แบบ คือ ผลิตภัณฑ์ต่าง ๆ
ที่ผลิตให้กับลูกค้าจะเป็นการวิจัยและออกแบบจากลูกค้า
โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า (Original
Equipment Manufacturer :OEM) และ ผลิตภัณฑ์ต่าง ๆ
ที่ผลิตให้กับลูกค้านั้นจะเป็นการวิจัยและออกแบบเองโดยบริษัทฯ (Original Design
Manufacturer: ODM)

ด้านวัตถุดิบ เนื่องจากบริษัทฯ จะให้ความสำคัญเกี่ยวกับคุณภาพของผลิตภัณฑ์เป็นอย่างมาก
อีกทั้งบริษัทฯ ยังต้องบริหารต้นทุนของผลิตภัณฑ์ให้มีต้นทุนต่ำ
ดังนั้นคุณภาพของวัตถุดิบและราคาของวัตถุดิบจึงเป็นปัจจัยสำคัญในการสั่งซื้อวัตถุดิบ อีกทั้งบริษัทฯ
ยังมีการตรวจสอบคุณภาพของวัตถุดิบที่สั่งซื้อวัตถุดิบที่เป็นส่วนประกอบที่สำคัญของผลิตภัณฑ์ เช่น IC
และ Chip เป็นต้น
โดยการสุ่มตัวอย่างตามอัตราส่วนของวัตถุดิบแต่ละประเภทและตรวจสอบคุณสมบัติของผู้จำหน่ายวัตถุดิบแต่ละราย
โดยใช้ระบบ Vendor Quality Assurance ในการตรวจสอบคุณสมบัติ
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

วัตถุดิบทั้งหมดส่วนใหญ่เป็นการนำเข้าจากต่างประเทศเป็นส่วนใหญ่
โดยมีสัดส่วนในการจัดซื้อวัตถุดิบดังนี้

ตารางแสดงปริมาณการสั่งซื้อวัตถุดิบในประเทศและต่างประเทศปี 2549-2551

+----------------------+--------+-----+--------+-----+--------+-----+
| ประเภทการสั่งซื้อ        | 2549   |     | 2550   |     | 2551   |     |
+----------------------+--------+-----+--------+-----+--------+-----+
|                      | ล้านบาท | ร้อ  | ล้านบาท | ร้อ  | ล้านบาท | ร้อ  |
|                      |        | ยละ |        | ยละ |        | ยละ |
+----------------------+--------+-----+--------+-----+--------+-----+
| โรงงานในประเทศไทย    | 11,    | 16  | 18,    | 22  | 27,    | 25  |
|                      | 541.57 | .93 | 347.04 | .73 | 848.24 | .66 |
| วัตถุดิบในประเทศ        |        |     |        |     |        |     |
|                      | 32,    | 47  | 29,    | 36  | 38,    | 35  |
| วัตถุดิบจากต่างประเทศ    | 102.39 | .09 | 811.00 | .94 | 224.76 | .23 |
+----------------------+--------+-----+--------+-----+--------+-----+
| รวม                  | 43,    | 64  | 48,    | 59  | 66,    | 60  |
|                      | 643.96 | .02 | 158.04 | .67 | 073.00 | .89 |
+----------------------+--------+-----+--------+-----+--------+-----+
| โรงงานในประเทศจีน     | 2,     | 4   | 4,     | 5   | 4,     | 4   |
|                      | 911.41 | .27 | 532.13 | .62 | 547.89 | .19 |
| วัตถุดิบในประเทศจีน      |        |     |        |     |        |     |
|                      | 21,    | 31  | 28,    | 34  | 37,    | 35  |
| วัตถุดิบ                | 621.59 | .71 | 009.08 | .71 | 887.66 | .92 |
| จากต่างประเทศ (นอกจีน) |        |     |        |     |        |     |
+----------------------+--------+-----+--------+-----+--------+-----+
| รวม                  | 24,    | 35  | 32,    | 40  | 42,    | 39  |
|                      | 533.00 | .98 | 541.21 | .33 | 435.55 | .11 |
+----------------------+--------+-----+--------+-----+--------+-----+
| รวมทั้งสิ้น              | 68,    | 100 | 80,    | 100 | 108,   | 100 |
|                      | 176.96 | .00 | 699.25 | .00 | 508.55 | .00 |
+----------------------+--------+-----+--------+-----+--------+-----+

การสั่งซื้อวัตถุดิบของบริษัทฯ จากผู้จัดจำหน่ายวัตถุดิบทั้งจากต่างประเทศและในประเทศ
เป็นการสั่งซื้อจากผู้จัดจำหน่ายวัตถุดิบ 3 แบบ คือ (1) ซื้อผ่านผู้จัดจำหน่ายอื่น ๆ (ซื้อตรง) (2)
ซื้อผ่านกลุ่มบริษัทใหญ่ และ (3) ซื้อผ่านบริษัทร่วม โดยมีสัดส่วนในการจัดซื้อวัตถุดิบดังนี้

ตารางแสดงปริมาณการสั่งซื้อวัตถุดิบในประเทศและต่างประเทศผ่านช่องทางต่างๆปี 2549-2551

+----------------------+-------+-----+--------+-----+---------+-----+
| ประเภทการสั่งซื้อ        | 2549  |     | 2550   |     | 2551    |     |
+----------------------+-------+-----+--------+-----+---------+-----+
|                      | ล     | ร้อ  | ล้านบาท | ร้อ  | ล้านบาท  | ร้อ  |
|                      | ้านบาท | ยละ |        | ยละ |         | ยละ |
+----------------------+-------+-----+--------+-----+---------+-----+
| โรงงานในประเทศไทย    | 40,0  | 58  | 43,    | 53  | 60      | 55  |
|                      | 84.82 | .80 | 086.28 | .39 | ,754.81 | .99 |
| ซื้อโดยตรง             |       |     |        |     |         |     |
|                      | 13.66 | 0   | 2.18   | 0   | 0.17    | 0   |
| ซื้อผ่านบริษัทใหญ่         |       | .02 |        | .00 |         | .00 |
|                      | 3,5   |     | 5,     |     | 5       |     |
| ซื้อ                   | 45.48 | 5   | 069.58 | 6   | ,318.02 | 4   |
| ผ่านบริษัทร่วมและบริษัทย่อย |       | .20 |        | .28 |         | .90 |
+----------------------+-------+-----+--------+-----+---------+-----+
| รวม                  | 43,6  | 64  | 48,    | 59  | 66      | 60  |
|                      | 43.96 | .02 | 158.04 | .67 | ,073.00 | .89 |
+----------------------+-------+-----+--------+-----+---------+-----+
| โรงงานในประเทศจีน     | 18,4  | 27  | 26,    | 33  | 33      | 31  |
|                      | 39.25 | .05 | 918.18 | .36 | ,645.62 | .01 |
| ซื้อโดยตรง             |       |     |        |     |         |     |
|                      | 44.12 | 0   | 45.34  | 0   | 515.79  | 0   |
| ซื้อผ่านบริษัทใหญ่         |       | .06 |        | .06 |         | .47 |
|                      | 6,0   |     | 5,     |     | 8       |     |
| ซื้อ                   | 49.63 | 8   | 577.69 | 6   | ,274.14 | 7   |
| ผ่านบริษัทร่วมและบริษัทย่อย |       | .87 |        | .91 |         | .63 |
+----------------------+-------+-----+--------+-----+---------+-----+
| รวม                  | 24,5  | 35  | 32,    | 40  | 42      | 39  |
|                      | 33.00 | .98 | 541.21 | .33 | ,435.55 | .11 |
+----------------------+-------+-----+--------+-----+---------+-----+
| รวมทั้งสิ้น              | 68,1  | 100 | 80,    | 100 | 108     | 100 |
|                      | 76.96 | .00 | 699.25 | .00 | ,508.55 | .00 |
+----------------------+-------+-----+--------+-----+---------+-----+

ประเภทและแหล่งที่มาของวัตถุดิบสำคัญ

วัตถุดิบที่ใช้ในการผลิตสามารถแบ่งออกเป็น 2 กลุ่ม ได้ดังนี้

(1) กลุ่มวัตถุดิบที่ใช้ประกอบภายใน

วัตถุดิบที่ใช้ประกอบภายในภายใน ส่วนใหญ่จะเป็นส่วนประกอบที่อยู่ภายในตัวผลิตภัณฑ์ที่บริษัทฯผลิต
ซึ่งมีรายละเอียดดังนี้

  ------------------- --------------------------- -----------------------
  ประเภทวัตถุดิบ         รายละเอียดเพิ่มเติม             แหล่งที่มาของวัตถุดิบ

  Radio Components    เสาอากาศ                    ไต้หวัน, เกาหลี,
                      ข้อต่อสายนำไฟฟ้าชนิดบาลัน        สาธารณรัฐประชาชนจีน
                      วงจรกรองความถี่ ทรานซิฟเวอร์    
                      เครื่องจูนเนอร์ วงจรขยายเสียง    
                      เครื่องสะท้อนเสียง และคริสตัล     

  Chip IC             MCP, DSP ชิฟขยายสัญญาณเสียง    สิงคโปร์, ญี่ปุ่น,
                      หน่วยความจำ LCM driver       เกาหลี,สหรัฐอเมริกา
                      ตัวควบคุมการเปิดปิด และ IC มีเดีย 

  อุปกรณ์หลัก            CPU, ฮาร์ดดิส,                ไทย,ไต้หวัน,
                      หมึก,หัวเข็มใช้ในการพิมพ์เอกสาร   สาธารณรัฐประชาชนจีน,
                      และตัวส่งสัญญาณ                สิงคโปร์, ญี่ปุ่น

  ชิ้นส่วนเบ็ดเตล็ด        ตัวเก็บประจุ ตัวนำกระแสไฟฟ้า     ไทย, ไต้หวัน,
                      มอเตอร์ควบคุมการสั่น ตัวรับสัญญาณ  สาธารณรัฐประชาชนจีน,
                      ไมโครโฟน, Metal dom, สวิสซ์,  ญี่ปุ่น,สหรัฐอเมริกา
                      ตัวเชื่อม, FPC, หลอด LED,      
                      Discrete, แผ่น PCB, Res      
  ------------------- --------------------------- -----------------------

(2) กลุ่มวัตถุดิบที่ใช้ประกอบภายนอก

วัตถุดิบที่ใช้ประกอบภายนอก ส่วนใหญ่จะเป็นส่วนประกอบที่เป็น Case ของตัวผลิตภัณฑ์
และเป็นส่วนประกอบภายนอกของผลิตภัณฑ์ ซึ่งมีรายละเอียดดังนี้

  -------------- ---------------------------------- -------------------------
  ประเภทวัตถุดิบ    รายละเอียดเพิ่มเติม                    แหล่งที่มาของวัตถุดิบ

  Adapter และ    สายไฟและหม้อแปลงไฟฟ้า                ประเทศไทย, ประเทศมาเลเซีย,
  Cables                                            ประเทศสาธารณรัฐประชาชนจีน

  Case           พลาสติก และชิ้นส่วนพลาสติก              ประเทศไทย,
                                                    ประเทศสาธารณรัฐประชาชนจีน

  บรรจุภัณฑ์        กล่องกระดาษ โพลีโฟม ถุงพลาสติก เทป กาว ประเทศไทย
                 และป้าย                             
  -------------- ---------------------------------- -------------------------

ผู้จำหน่ายวัตถุดิบ

วัตถุดิบที่ใช้ในการผลิตที่มาจากผู้ผลิตในประเทศและต่างประเทศมีแนวโน้มใกล้เคียงกันในแต่ละปี
เนื่องจากบริษัทฯ ใช้นโยบายที่จะรักษาความสัมพันธ์อันดีระหว่างลูกค้าและผู้จำหน่ายวัตถุดิบแต่ละราย
และบริษัทฯ ไม่ได้มีการ พึ่งพิงผู้จำหน่ายวัตถุดิบรายใดเกินกว่าร้อยละ 30
ของมูลค่าการซื้อวัตถุดิบที่ผ่านมาเป็นเวลา 3 ปีติดต่อกัน

วัตถุดิบของบริษัทฯ สามารถจำแนกออกเป็น 3 ประเภท ได้แก่

1)  วัตถุดิบที่ซื้อโดยตรง

2)  วัตถุดิบที่ซื้อผ่านกลุ่มบริษัทใหญ่

3)  วัตถุดิบที่ซื้อผ่านบริษัทร่วม

วัตถุดิบที่เป็นส่วนประกอบสำคัญของผลิตภัณฑ์ เช่น IC, Chip
ส่วนใหญ่จะเป็นการจัดซื้อที่ถูกกำหนดโดยลูกค้า
ซึ่งบริษัทใหญ่และบริษัทร่วมอาจถือได้ว่าเป็นหนึ่งในลูกค้าของบริษัทฯ อย่างไรก็ตาม บริษัทฯ
มีการตรวจสอบคุณภาพของวัตถุดิบที่สั่งซื้อโดยการสุ่มตัวอย่างตามอัตราส่วนของวัตถุดิบแต่ละประเภท
และตรวจสอบคุณสมบัติของผู้จำหน่ายวัตถุดิบแต่ละราย โดยบริษัทฯ ใช้ระบบ Vendor Quality
Assurance ในการตรวจสอบคุณสมบัติของผู้จำหน่ายวัตถุดิบ ตั้งแต่เริ่มแรก และบริษัทฯ
จะสั่งซื้อวัตถุดิบจากผู้จำหน่ายที่มีคุณสมบัติตามที่บริษัทฯกำหนดไว้ ตัวอย่างเช่น ได้รับใบรับรอง ISO
9002 เป็นต้น

นอกจากนี้ บริษัทฯ ได้อนุญาตให้ผู้จำหน่ายวัตถุดิบ 6 ราย เข้ามาตั้งโรงงานภายในบริษัทฯ
เพื่อให้บริษัทฯ สามารถควบคุมคุณภาพของวัตถุดิบ ช่วยประหยัดเนื้อที่เก็บวัตถุดิบ
และสามารถลดเวลาขนส่งได้ โดยผู้จำหน่ายวัตถุดิบทั้ง 6 ราย มิได้มีส่วนเกี่ยวข้องกับบริษัทฯ
และผู้บริหารของบริษัทฯ ผู้จำหน่ายวัตถุดิบดังกล่าว ได้แก่

  --------------------------------------- -------------------------------
  บริษัท(มีที่ตั้งในโรงงาน)                      ประเภทวัตถุดิบ

  Allied Technologies (Thailand) Co.,     ชิ้นส่วนเหล็ก เหล็กปั๊ม
  Ltd.                                    

  Jeng Jea (Thailand) Co., Ltd.           พ่นสี

  Ever Jet Co., Ltd.                      ชิ้นส่วนพลาสติก

  Jet Industries (Thailand) Co., Ltd.     ชิ้นส่วนพลาสติก

  Hypertek Plastic Industry Co., Ltd.     พลาสติก

  Chang Huat Plastic Industries (Rayong)  พลาสติก
  Co., Ltd.                               
  --------------------------------------- -------------------------------

นโยบายการสั่งซื้อวัตถุดิบ

บริษัทฯใช้นโยบายในการเปรียบเทียบราคาในส่วนของวัตถุดิบที่จะซื้อจากผู้จำหน่ายแต่ละราย
รวมไปถึงการพิจารณาเลือกผู้จำหน่ายที่มีการจัดส่งสินค้าที่ตรงต่อเวลา
โดยจะพิจารณาถึงประโยชน์สูงสุดต่อบริษัทฯ เป็นเกณฑ์ในการตัดสินใจซื้อวัตถุดิบ นอกจากนี้
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

  ผลกระทบต่อสิ่งแวดล้อม

บริษัทฯ ให้ความสำคัญต่อสิ่งแวดล้อมมาโดยตลอด
ซึ่งตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อม
หรือที่จะก่อให้เกิดอันตราย หรือความเดือดร้อนรำคาญแก่ผู้อยู่ใกล้เคียง
รวมทั้งการซ่อมบำรุงรักษาเครื่องจักรเพื่อให้เกิดประสิทธิภาพที่สุดตลอดการใช้งานเพื่อการช่วยรักษาสิ่งแวดล้อม
บริษัทฯ ยังให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฏิบัติตามที่หน่วยงานภาครัฐกำหนดอย่างเคร่งครัด

สำหรับผลกระทบต่อสิ่งแวดล้อมดังกล่าวข้างต้น บริษัทฯ ได้ผ่านการตรวจสอบจากหน่วยงานภาครัฐ
ได้แก่ กรมโรงงานกระทรวงอุตสาหกรรม และที่ผ่านมาบริษัทฯ
ไม่มีข้อพิพาทในเรื่องสิ่งแวดล้อมแต่อย่างใด นอกจากนี้บริษัทฯ ยังได้รับการรับรองมาตรฐาน ISO
14001 Version 1996 ซึ่งตรวจสอบและประเมินโดย Det Norske Veritas (DNV) ในปี
2540 และได้รับการรับรองมาตรฐาน ISO 14001 Version 1996 ซึ่งตรวจสอบและประเมินโดย
AFAQ & BESTCERT ในปี 2546 ซึ่งถือได้ว่าบริษัทฯ
ปฏิบัติเกี่ยวกับด้านรักษาสิ่งแวดล้อมอยู่ในเกณฑ์มาตรฐาน

4.4 งานที่ยังไม่ได้ส่งมอบ

ไม่มี